Bafana wil Franse klub by Fifa verkla | Netwerk24
Bafana wil Franse klub by Fifa verkla
04 September 2018 19:30
Stuart Baxter, afrigter van Suid-Afrika se sokkerspan, is vies oor die Franse klub Strasbourg se "amateuragtige hantering" van sake rondom Lebo Mothiba, wat die vierde speler geword het om hom aan Bafana Bafana se groep te onttrek.
Stuart Baxter tydens Bafana Bafana se oefening Dinsdag in die Princess Magogo-stadion in Durban. Foto: Gallo Images
Die Suid-Afrikaners kom Saterdag in Durban in 'n kwalifiseringswedstryd om die Afrikabeker teen Libië te staan.
Strasbourg, wat Mothiba maar onlangs van Lille bekom het, sê die doelskieter het 'n graad 2-skeur in sy dyspier opgedoen, wat hom vir tien tot 17 dae op die kantlyn sal hou.
Baxter wou stawende mediese papiere sien. Hy sê sy spandokter het Sondagaand in Johannesburg aan hom gesê dat hy 'n e-pos van Strasbourg gekry het waarin die klub sê dat Mothiba vir 'n skandering moes gaan. Maandag in Durban was daar nog 'n boodskap, wat beweer het hy het wel 'n skeurtjie opgedoen.
Baxter dring daarop aan om 'n foto van die skandering te sien en het nou selfs gedreig om die kwessie met Internasionale Sokkerfederasie (Fifa) op te neem.